open-index/open-wikipedia-markdown huggingface dataset:
Դոմինիկ Մինտոֆ

**Դոմինիկ Մինտոֆ** (, ), Մալթայի Լեյբորիստական կուսակցության հիմնադիր և առաջնորդ 1949-1985 թվականներին, Մալթայի վարչապետը 1955-1958 թվականներին (որպես գաղութի վարչապետ)։

## Կենսագրություն
Ծնվել է խոհարարի ընտանիքում։ Նա բարձրագույն շինարարական և ճարտարապետական կրթություն է ստացել Օքսֆորդի Հարթֆորդի քոլեջում և Մալթայի համալսարանում։

1936-1937 թվականներին Մալթայի Լեյբորիստական կուսակցության կենտրոնական կոմիտեի քարտուղար։ 1941-1943 թվականներին եղել է արտագաղթի մեջ Լոնդոնում։ Հայրենիք վերադառնալուց հետո աշխատել է որպես ճարտարապետ։ 1945 թվականից Լեյբորիստական կուսակցության գործկոմի և կուսակցության փոխնախագահ։ 1949 թվականից՝ կուսակցության նախագահ (մինչև 1985 թվականը)։

* 1947—1949 թվականներին՝ փոխվարչապետ, հանրային աշխատանքների և վերականգնման նախարար։
* 1955—1958 թվականներին՝ Մալթայի բրիտանական գաղութային կառավարության վարչապետ։
* 1971—1984 թվականներին՝ Մալթայի վարչապետ։
* 1984—1998 թվականներին՝ խորհրդարանի պատգամավոր։

Համարվում էր գերազանց խոսնակ։ 1974 թվականին Մալթան հռչակվել է Հանրապետություն, որից հետո Մեծ Բրիտանիայի թագուհին պաշտոնապես դադարել է համարվել պետության ղեկավար, իսկ 1979 թվականին կղզում փակվել Է Մեծ Բրիտանիայի վերջին ռազմական բազան։

Նա հավատարիմ է եղել սոցիալիստական հայացքներին, հանրաճանաչություն է ձեռք բերել սոցիալական բարեփոխումներով, որոնք ուղղված էին հասարակության անապահով խավերի կենսամակարդակի բարելավմանը։ Նրա օրոք բարձրացվել են թոշակները, ներդրվել են մանկական նպաստներ և նվազագույն աշխատավարձի հասկացություն, ինչը արդյունքում նախկին բրիտանական գաղութը վերածել է սոցիալական ապահովության բարձր մակարդակ ունեցող պետության։ Արտաքին քաղաքականության մեջ սահմանել բարեկամական հարաբերությունները ԽՍՀՄ-ի և նրա դաշնակիցների, ինչպես նաև ՉԺՀ-ի հետ։ Միևնույն ժամանակ, նրա դուստրը՝ Յանան, Չեխոսլովակիայում մասնակցել է 1968 թվականին խորհրդային ներխուժման դեմ բողոքներին, ինչպես նաև Հունաստանում 1973-1974 թվականներին՝ «Սև գնդապետների» իրավաավտորիտար խունտայի դեմ պայքարին։

Հրաժարական է տվել վարչապետի պաշտոնից տնտեսական խնդիրների աճի՝ գործազուրկների թվի ավելացման, առողջապահության բարեփոխման շուրջ բժշկական ասոցիացիայի հետ հակամարտության, ինչպես նաև կրթության համակարգում նրա դերի և հողի սեփականության հարցի շուրջ եկեղեցու հետ հակամարտության սրման հետևանքով։ Լեյբորիստական կուսակցության առաջնորդ Ալֆրեդ Սանտի հետ տարաձայնությունների արդյունքում լքել է խորհրդարանի պատգամավորի պաշտոնը։

## Պարգևներ
Մալթայի պարգևներ

## Ծանոթագրություններ

Կատեգորիա:Օքսֆորդի համալսարանի շրջանավարտներ
Կատեգորիա:20-րդ դարի քաղաքական գործիչներ
Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Ուրմիա (Սադարակի շրջան)

**Ուրմիա**, հայկական լքված բնակավայր ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Սադարակի շրջանում։

## Տեղադրություն
Բնակավայրը տեղակայված է եղել Սադարակ (նախկին Սանդրուք) ավանից մոտավորապես 7 կմ հեռու դեպի արևմուտք։

## Պատմություն
Նախկին բնակավայրի մասին քիչ տեղեկություններ են հայտնի։ Եղել է միջին մեծության գյուղ, որտեղից հայ ազգաբնակչությունը հեռացել է 19-րդ դարի կեսերից հետո։ Հետագա տասնամյակներում այնտեղ են հաստատվել ներկայիս ադրբեջանցիների նախնիները, ովքեր աստիճանաբար պատմական գյուղի շինությունները, գերեզմանները ավերել են։

## Ծանոթագրություններ

Կատեգորիա:Սանդրուքի շրջանի բնակավայրեր
Միլան Յովանովիչ

**Միլան Յովանովիչ** (, ), չեռնոգորցի ֆուտբոլիստ, պաշտպան։ Խաղացել է Չեռնոգորիայի ազգային հավաքականում։

## Կարիերա
### Ակումբային
Միլա Յովանովիչն իր ֆուտբոլային կարիերան սկսել է իր հայրենի քաղաքի «Բորաց» ակումբում, որի կազմում անցկացրել է երկու մրցաշրջան և 26 խաղում խփել մեկ գոլ։ Հայրենիքում նա խաղացել է նաև Լուչանիի «Մլադոստ», «Ժելեզնիկ» և Նովի Բեոգրադի «Ռադնիչկի» ակումբներում։ 2004 թվականին տեղափոխվել է ռումինական «Վասլույ», որի կազմում անցկացրել է ընդամենը 9 հանդիպում և խփել 2 գոլ։ «Վասլույից» հետո Յովանովիչը տեղափոխվել է Կրայովայի «Ունիվերսիտատյա»:Սակայն նոր ակումբում քիչ է խաղացել և 2005 թվականին վերադարձել է հայրենիք, որտեղ մեկ մրցաշրջան անցկացրել է Նիշ քաղաքի «Ռադնիչկի» ակումբում, որը հանդես էր գալիս Առաջին լիգայում։ 200ի թվականին Յովանովիչը վերադարձել է Ռումինիա, որտեղ խաղացել է Ուրզիչենի «Ունիրյա» և Կլուժի «Ունիվերսիտատյա» ակումբենրում։ 2009 թվականի հունիսի 8-ին տեղափոխվել է Վիեննայի «Ռապիդ», որի կազմում հանդես է եկել մինչև 2010 թվականը։ 2010 թվականի օգոստոսի 5-ին Յովանովիչը եռամյա պայմանագիր է կնքել ռուսական «Սպարտակ-Նալչիկ» ակումբի հետ։ Նոր ակումբում նորամուտը նշել է օգոստոսի 14-ին՝ Սիբիրի դեմ հաղթական խաղում։ «Սպարտա Նալչիկում» իր առաջին գոլը խփել է օգոստոսի 28-ին «Ռուբինի» հետ տնային խաղում՝ 70 մետրից գրավելով Սերգեյ Ռիժիկովի դարպասը։ 2012 թվականի մայիսի 5-ին կողմերի փոխադարձ համաձայնությամբ հայտարարվել է խաղացողի հետ «Սպարտակի» ընթացիկ պայմանագրի վաղաժամկետ դադարեցման մասին։ 2012 թվականի հուլիսի 4-ին հայտարարվել է, որ ֆուտբոլիստը պահմանագիր է կնքել «Ցրվենա Զվեզդա» սերբական ակումբի հետ։

### Ազգային հավաքականում
Չեռնոգորիայի ազգային հավաքականի կազմում նորամուտը նշել է 2007 թվականի մարտի 24-ին՝ Հունգարիայի դեմ ընկերական խաղում։

**Ընդհանուր՝ 30 հանդիպում / 0 գոլ, 14 հաղթանակ, 6 ոչ-ոքի, 10 պարտություն**

*()*

## Ծանոթագրություններ

## Արտաքին հղումներ
*  *(2008 թվականից)*
* 
* 

Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Բորաց Չաչակի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սերբ ֆուտբոլիստներ
Կատեգորիա:Վոժդովացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Նեմանյա Նիկոլիչ

**Նեմանյա Նիկոլիչ** (, ), չեռնոգորացի ֆուտբոլիստ, «Մինսկ» ակումբի և Չեռնոգորիայի հավաքականի կիսապաշտպան։

## Կարիերա
### Ակումբային
Նեմանյա Նիկոլիչը «Ցրվենա Զվեզդա» ֆուտբոլային ակումբի սան է։ 2006-2008 թվականներին վարձավճարով խաղացել է «Զլատիբոր Վոդա» և «Գրբալ» ակումբներում։ Վարձակալությունից վերադառնալուց հետո նա 25 հանդիպում է անցկացրել «Ցրվենա Զվեզդայում»։ 2010-2011 թվականներին վարձավճարով հանդես է եկել «Սպարտակ Զլատիբոր Վոդա» ակումբում։ 2011 թվականին պայմանագիր է կնքել ՕՖԿ-ի հետ։

2013 թվականին Նեմանյա Նիկոլիչը տեղափոխվել է «Դինամո» (Մինսկ) երկուսուկես տարով։ Առաջին մրցաշրջանում նա բոլոր մրցաշարերում մայրաքաղաքային թիմի կազմում անցկացրել է 20 հանդիպում և դարձել 1 գոլի հեղինակ։ 2014 թվականի մրցաշրջանում նա բոլոր մրցաշարերում անցկացրել է 41 հանդիպում և դարձել 7 գոլի հեղինակ։ Եվրոպայի լիգայի խմբային փուլում անցկացրել է 6 հանդիպում և խփել 2 գոլ՝ աչքի ընկնելով հունական ՊԱՕԿ և իտալական «Ֆիորենտինա» ակումբների դեմ խաղերում։ Ընդգրկվել է Բելառուսի առաջնության երկրորդ խորհրդանշական հավաքական (թիմ B): 2015 թվականի հուլիսին դարձել է Բորիսով քաղաքի ԲԱՏԷ ակումբի խաղացող։ 2019 թվականի մարտին պայմանագիր է կնքել «Մինսկի» հետ՝ մինչև 2019 թվականի ավարտը։

### Ազգային հավաքականում
2008 թվականին կատարել է նորամուտը Չեռնոգորիայի երիտասարդական հավաքականի կազմում, որտեղ ընդհանուր առմամբ անցկացրել է 9 հանդիպում և խփել 1 գոլ։ 2009 թվականին նշել է նորամուտը Չեռնոգորիայի ազգային հավաքականի կազմում՝ մասնակցելով Ուելսի հավաքականի հետ խաղին։

## Ձեռքբերումներ
;«Դինամո» (Մինսկ)
* Բելառուսի առաջնության արծաթե մեդալակիր – 2014 
* Բելառուսի առաջնության բրոնզե մեդալակիր – 2013

;ԲԱՏԷ
* Բելառուսի չեմպիոն – 2015

; Ցրվենա Զվեզդա
* Սերբիայի գավաթակիր (1) – 2009/10

## Ծանոթագրություններ

## Արտաքին հղումներ
* Ֆուտբոլիստի էջը ԲԱՏԷ ակումբի պաշտոնական կայքում 
* Ֆուտբոլիստի էջը «Դինամո» (Մինսկ) ակումբի պաշտոնական կայքում 
* 
* 
* 

Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Վոժդովացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:ՕՖԿ Բեոգրադի ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:ԲԱՏԷ-ի ֆուտբոլիստներ
Մալթայի մեգալիթ տաճարներ

[300px|մինի|[Ջգանտիա]]
**Մալթայի մեգալիթ տաճարներ**, նախապատմական շրջանի մեգալիթ տաճարներ Մալթայում, որոնք ընդհանուր մեկ համարով ընդգրկված են ՅՈւՆԵՍԿՕ-ի Համաշխարհային ժառանգության ցանկում։ Դրանք կառուցվել են  տարբեր ժամանակաշրջաններում՝ մ. թ. ա. 3.600-մ. թ. ա. 2.500 թվականներին։ Այս մեգալիթ կառույցները մինչև Պորտասարի նմանատիպ կառույցների բացահայտումը համարվել են մեգալիթ հնագույն կառույցներն աշխարհում։

## Ընդհանուր բնութագիր
Հնագետները կարծում են, որ մեգալիթ այս համալիրները տարածքի մշակութային էվոլյուցիայի արդյունք են։ Դրանք հիմք են հանդիսացել Մալթայի հնագույն պատմության փուլերն անվանելու համար, քանի որ տաճարների տարածքում պեղումների արդյունքում հայտնաբերված խեցեղեն իրերին ու այլ գտածոներին բնորոշում են որոշակի հատկություններ։ Մալթայի մեգալիթ տաճարների խմբի մեջ չի մտնում ստորգետնյա սրբատեղի Հալ Սաֆլիենին. այն Համաշխարհային ժառանգության մեջ ընդգրկված է առանձին համարի ներքո։

Մալթայում կան մեգալիթ այլ տաճարներ ևս, օրինակ՝ Բորջ ին Նադուրը, Կորդինը, Բրոշտորֆի շրջանակը, Թալ Կադին, Թալ Սիլջը, որոնք Համաշխարհային ժառանգության ցանկում չեն ընդգրկվել վատ պահպանված լինելու պատճառով։ Տաճարների մի մասը ոչնչացվել է կամ զգալիորեն վնասվել 19-րդ դարում, որբ գյուղացիները մաքրել են որոշ տարածքներ գյուղատնտեսական նպատակներով օգտագործելու համար։ Ջգանտիան Համաշխարհային ժառանգության ցանկում ընդգրկվել է 1980 թվականին։ 1992 թվականին կոմիտեն ընդլայնել է ցանկը՝ այնտեղ ներառելով ևս հինգ մեգալիթ համալիրներ՝ Մնայդրան, Տարշիենը, Թա Հաջրաթը, Սկորբան, Հաջար Քիմը։

## Անվան ստուգաբանություն
Տաճարների անվանումներից շատերը մատնանշում են այն քարատեսակը, որով կառուցվել է տաճարը։ Մալթական *հագար* բառն ընդհանուր է Թա Հաջրաթի և Հաջար Քիմի համար. առաջինի *թա* մասնիկը մատնանշում է տիրակալին, երկրորդի *քիմ* մասնիկը հավանաբար մալթերեն *խոնարհում* բառի աղավաղված ձևն է, որ *դիրք* է նշանակում։

Մալթական բանահյուության մեջ նկարագրվում են հսկաներ, որոնք կառուցել են տաճարներ։ Դրանից էլ առաջացել է *Ջգանտիա* անունը, որը նշանակում է *հսկաների աշտարակ*։ Մալթացի բանասեր Ջոզեֆ Ակվիլինան հայտնել է այն տեսակետը, որ *Մնայդրա* անվանումը *մանդրա* () բառի փաղաքշական ձևն է, որ նշանակում է *ծառաստան*, *ծառերով տնկված տարածք*։ Նա նշել է նաև, որ բառը կարող է առաջացած լինել արաբերեն *մանզարա* () բառից, որը նշանակում է *իշխող դիրք ունեցող տարածք*։ Տարշիեն, ինչպես նաև Սկորբայիի տաճարներն իրենց անվանումները ստացել են այն տեղանքի անունից, որտեղ որ հայտնաբերվել են։

## Պատկերասրահ

Պատկեր:Ggantija Temples (1).jpg|Ջգանտիա
Պատկեր:Malta swiatynia.jpg|Մնայդրա
Պատկեր:Skorba1.jpg|Սկորբա
Պատկեր:Modèle de temple Ta'Hagrat.jpg|Թա Հաջրաթ
Պատկեր:Tarxien temple.jpg|Տարշիեն
Պատկեր:Malta Hagar Qim BW 2011-10-04 16-39-32.JPG|Հաջար Քիմ


## Տես նաև
* Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Մալթայում
Կատեգորիա:Մեգալիթներ
Գզիրա (Մալթա)

**Գզիրա** ({{lang-en|**Gżira**, )), քաղաք Մալթայի կենտրոնական մասում, Միջերկրական ծովի ափին։ Թաղամասերից մեկը գտնվում է մերձակա հանդիպակաց Մանոել կղզու վրա, ինչն էլ պայմանավորել է բնակավայրի Գզիրա անվանումը (*Il-Gżira*-ն մալթայերենից թարգմանած նշանակում է *կղզի*)։ Այդ կղզու վրա է գտնվում 1726 թվականին կառուցված բերդը, որը համարվել է 18-րդ դարի ռազմական ինժեներական գործի հրաշք։ 2014 թվականի մարտի տվյալներով Գզիրայի բնակչության թվաքանակը եղել է 8.029:

## Պատմություն
19-րդ դարի կեսերին շևալյե Ժակոբ Տալյաֆեռոն Գզիրայում վիլլա է կառուցել։ Հետագա տասնամյակներին բնակավայրը աստիճանաբար վերափոխվել է Սլիմա քաղաքի բանվորական թաղամասի։ 20-րդ դարի կեսերից այստեղ ի հայտ են եկել բազմաթիվ բարեր, որոնց թվում՝ գլխավոր գործարար փողոցի՝ *Strand*-ի վրա գտնվող *Snake Pit*-ը, *Britannia*-ն, *Granada*-ն։ Բայց 1979 թվականի մարտի 31-ից, բրիտանական ծառայողների՝ Մալթա կղզուց հեռանալուց հետո, քաղաքում գործարար կյանքի ակտիվությունը կտրուկ կերպով նվազել է։

Տարիների ընթացքում բիզնեսի ուղղություններն այստեղ փոփոխության են ենթարկվել. սկսել են զարգանալ հյուրանոցային, ռեստորանային բիզնեսները, ֆինանսական, իրավաբանական, անշարժ գույքի առևտրով զբաղվող, առցանց շահումային ֆիրմաներն ու գրասենյակները։ Հատկապես վերջին տասնամյակի ընթացքում Գզիրան  շինարարության, մասնավորապես բնակարանաշինության և անշարժ գույքի առուվաճառքի բում է ապրել։

## Տեսարժան վայրեր
* Fort Manoel բերդը - 1726 թ.
* Fawwara Gate հաղթակամարը - 1796 թ.
* Մանոել կղզու լազարեթը (ռազմադաշտային հիվանդանոցը)
* 20-րդ դարում բարոկկո ոճով կառուցված ծխական եկեղեցին
* Քավություն շնորհող Քրիստոսի եկեղեցին

## Քույր քաղաքներ
Գզիրան բարեկամական և գործընկերային սերտ կապեր է հաստատել Հունաստանի Գլիֆադա և Լեհաստանի Վալբժիխ քաղաքների հետ։

## Գրականություն
* Alfie Guillaumier, *Bliet u Rħula Maltin* (Villes et villages maltais), Klabb Kotba Maltin, Malte, 2005.
*  Juliet Rix, *Malta and Gozo*, Brad Travel Guide, Angleterre, 2013.
* Alain Blondy, *Malte*, Guides Arthaud, coll. Grands voyages, Paris, 1997.

## Պատկերասրահ

Malta 230915 Valletta 08.jpg|*Fort Manoel* բերդը
Malta - Gzira - Manoel Island - Fort Manoel (Ferry Sliema-Valletta) 02 ies.jpg|Բերդը
Fawwara Gate.jpg|*Brama Fawwara* հաղթակամարը
Malta - Gzira - Manoel Island - Lazzaretto (St. Andrew's Bastion) 01 ies.jpg|Պատմական լազարեթը
Malta - Gzira - Triq Manoel De Vilhena - Our Lady of Mount Carmel ex 02 ies.jpg|Ծխական եկեղեցին
Malta - Gzira - Triq Ix-Xatt (Manoel Island) 01 ies.jpg|*Triq Ix-Xatt* փողոցը Մանոել կղզում
Malta - Gzira - Triq l-Imsida-Xatt ta' Ta' Xbiex - Gnien il-Kunsill ta' l-Ewropa 05 ies.jpg|*Եվրոպա* զբոսայգին
Malta - Gzira - Triq Ix-Xatt 18 ies.jpg|*Triq Ix-Xatt* փողոցը ձմռանը
Malta - Gzira - Harbour (Ix-Xatt Ta' Xbiex) 01 ies.jpg|Նավահանգիստը



## Ծանոթագրություններ

## Արտաքին հղումներ
* Gżira Local Council
* Stella Maris College Scout Group
* Chamber College

Կատեգորիա:Մալթայի բնակավայրեր
Կատեգորիա:Մալթայի քաղաքներ
Պոլ Շվերեբ

**Պոլ Շվերեբ** (, ), մալթացի պետական և քաղաքական գործիչ, Մալթայի նախագահը 1987-1989 թվականներին։

## Կենսագրություն

1949 թվականին ավարտել է Լոնդոնի համալսարանը՝ կրթություն ստանալով լրագրության, քաղաքական տնտեսության և քաղաքագիտության բնագավառներում։

Երկրորդ համաշխարհային պատերազմի ժամանակ (1942-1944 թվականներին) ծառայել է որպես նշանառու Մալթայում թագավորական հրետանու զենիթային կայանքներում։

* 1944—1946 թվականներին՝ Մալթայում բրիտանական նավաշինարանների տեխնիկական բաժնի աշխատակից։
* 1949—1950 թվականներին՝ աշխատել է Լոնդոնի հարկային գրասենյակում որպես հաշվապահ։
* 1950—1958 թվականներին՝ Մալթայի Fardex Trade Development Company Ltd ընկերության զարգացման գծով տնօրեն։
* 1958—1959 թվականներին՝ կրթության նախարարության ծառայողների պատրաստման վարժարանի ռեկտոր
* 1959—1964 թվականներին՝ «Մալթայի ձայնը» Լեյբորիստական կուսակցության (The Voice of Malta) գրական խմբագիր և գլխավոր խմբագրի տեղակալ։
* 1964—1971 թվականներին՝ Լեյբորիստական կուսակցության հրատարակչական տան տնօրեն։
* 1962—1983 թվականներին՝ Ներկայացուցիչների պալատի պատգամավոր։
* 1971 թվականին՝ խորհրդարանական քարտուղար նախագահի աշխատակազմում։
* 1971—1983 թվականներին՝ առևտրի, արդյունաբերության, գյուղատնտեսության և զբոսաշրջության նախարար։ Բացի այդ, պաշտոնը նա պահպանել է մինչև 1983 թվականի ապրիլի 27-ը, միաժամանակ մի քանի անգամ կատարել է Մալթայի Ներկայացուցիչների պալատի խոսնակի պարտականությունները։

Ակտիվ քաղաքականությունից հեռանալուց հետո հանդիսացել է մի քանի բանկերի տնօրենների խորհրդի նախագահ։

1987—1989 թվականներին՝ Մալթայի նախագահի պաշտոնակատար։

## Պարգևներ


## Ծանոթագրություններ

Կատեգորիա:Մալթայի քաղաքական գործիչներ
Կատեգորիա:Մալթացի գրողներ
Կատեգորիա:Մալթացի լրագրողներ
Սլավչո Գեորգիևսկի

**Սլավչո Գեորգիևսկի** (, ), մակեդոնացի ֆուտբոլիստ, կիսապաշտպան։ Խաղացել է Մակեդոնիայի հավաքականում։

## Կարիերա
### Ակումբային կարիերա
Սլավչոն կարիերան սկսել է «Վարդար» ֆուտբոլային ակումբում, ապա խաղացել է «Մակեդոնիա», «Կլուժ», «Սլոգա Յուգոմագնատ», «Ցեմենտարնիցա» և բուլղարական «Վիխրեն Սանդանսկի» ֆուտբոլային ակումբներում։

2017 թվականի հունիսին պայմանագիր է կնքել Սոֆիայի «Սլավիա» ֆուտբոլային ակումբի հետ (գումարը կազմել է 50 հազար եվրո)։ 2008 թվականի ձմռանը ակումբը խաղացողին կես տարի ժամկետով վարձավճարով ուղարկել է չինական Սուպերլիգայի «Հանչժոու Գրինթաուն» ֆուտբոլային ակումբ։ 2008 թվականի հունիսին խաղացողը վերադարձել է «Սլավիա»։ 2009 թվականի փետրվարին նա նորից տեղափոխվել է Ասիա, այս անգամ՝ կորեական առաջնության Կ-Լիգայի «Ուլսան Հյոնդե» ֆուտբոլային ակումբ։ Կորեական առաջնությունում իր նորամուտային գոլը խաղացողը խփել է «Սեուլ» ֆուտբոլային ակումբի դեմ խաղում։

2010 թվականի հունվարին Գեորգիևսկին տեղափոխվել է Կիպրոսի «Էթնիկոս» ֆուտբոլային ակումբ, 2010 թվականի հունիսի 9-ին՝ Բաքվի «Նեֆտչի» ֆուտբոլային ակումբ։

### Միջզագային կարիերա
2003-2004 թվականներին Մակեդոնիայի հավաքականի կազմում անցկացրել է վեց խաղ։ 2008 թվականի օգոստոսին ազգային հավաքականի մարզիչ Սրեչկո Կատանեցը խաղացողին հրավիրել է մասնակցելու Շոտլանդիայի հավաքականի դեմ ընտրական խաղին։ Գեորգիևսկին խաղադաշտում անցկացրել է 90 րոպե, իսկ Մակեդոնիայի հավաքականը հաղթել է 1։0 հաշվով։

## Ձեռքբերումներ
* Ադրբեջանի չեմպիոն – 2011/12

## Ծանոթագրություններ

Կատեգորիա:Կլուժի ֆուտբոլիստներ
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:Վարդարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Վիլհելմ Բուշ

**Վիլհելմ Բուշ** (, ), գերմանացի բանաստեղծ, հումորիստ և նկարազարդող, Դյուսելդորֆի գեղարվեստական դպրոցի ներկայացուցիչ։

## Կյանք և ստեղծագործություն
Ծնվել է խանութպանի ընտանիքում։ Սովորել է Դյուսելդորֆում, ինչպես նաև` Անտվերպենում և Մյունխենում։ Իր հայտնի երգիծական պատկերազարդ բանաստեղծությունների համար նա համարվում է կոմիքսի հիմնադիրներից մեկը։ Մանկական հայտնի «Մաքս և Մորից» և «Պլիխ և Պլյուխ» գրքերի հեղինակն է։

Հայտնի խորեոգրաֆ Ջորջ Բալանչինն այսպես է հիշում իր` նախահեղափոխական մանկության գրքերի մասին.

Բացի իր գրքերի համար նկարազարդումները, Բուշը հեղինակ է նաև հազարից ավելի յուղանկարների (հիմնականում` փոքր ձևաչափով)։ Հեղինակի կյանքի ընթացքում դրանք քիչ հայտնի էին և ցուցադրվել են միայն նրա մահից հետո։ Դրանց մեծ մասն էքսպրեսիոնիստական ոճով են։

Հայտնի այլ ստեղծագործություններ.

* «Սբ. Անտոնիո Պադովացու կյանքը», 1870
* «Բարեպաշտ Ելենան», 1872

## Էկրանավորում
1984 թվականին նկարահանվել է «Պլյուխ և Պլիխ» տիկնիկային մուլտֆիլմը՝ ըստ Յուրի Կովալի սցենարի։

## Ծանոթագրություններ

## Գրականություն
* Ulrich Beer. *Wilhelm Busch. Lausbub — Lästermaul — Lebensweiser.* Schnell Buch & Druck, Stolzenau 2000, ISBN 3-87716-759-4
* Michaela Diers. *Wilhelm Busch, Leben und Werk.* dtv 2008, ISBN 978-3-423-34452-4
* Herbert Günther. *Der Versteckspieler. Die Lebensgeschichte des Wilhelm Busch.* Beltz Verlag, Weinheim 2002, ISBN 3-407-80894-1
* Joseph Kraus. *Wilhelm Busch.* Rowohlt, Reinbek 1970 (16. Auflage 9/2004), ISBN 3-499-50163-5
* Jochen Poetter (Hrsg.): *Wilhelm Busch. Malerei*. Ausstellungskatalog Staatliche Kunsthalle Baden-Baden 22. Juni — 16. September 1990, Verlag Gerd Hatje, Stuttgart 1990, ISBN 3-7757-0308-X
* Heiko Postma. *«Ich müsste lachen, wenn gerade die Welt unterginge…» Über den Dicht-, Denk- und Zeichenkünstler Wilhelm Busch*, jmb-Verlag, Hannover 2008, ISBN 978-3-940970-01-5
* Gudrun Schury. *Ich wollt, ich wär ein Eskimo. Das Leben des Wilhelm Busch. Biographie*. Aufbau-Verlag, Berlin 2007, ISBN 978-3-351-02653-0
* Stephan Töpper. *Der Urvater des Comics*, in: Der Tagesspiegel, 22. Dezember 2007, Sonderbeilage «Freie Universität Berlin», Seite B8, online
* Gert Ueding. Wilhelm Busch. Das 19. Jahrhundert en miniature. Insel, Frankfurt/M. 1977 (Neuauflage 2007).
* Eva Weissweiler. *Wilhelm Busch. Der lachende Pessimist. Eine Biographie*. Kiepenheuer & Witsch, Köln 2007, ISBN 978-3-462-03930-6
* Wilhelm-Busch-Gesellschaft (Hrsg.). *Pessimist mit Schmetterling. Wilhelm Busch — Maler, Zeichner, Dichter Denker.* Katalog zu den hannoverschen Jubiläums-Ausstellungen 2007, 280 S., 300 meist farbige Abbildungen, ISBN 978-3-921752-49-4

Կատեգորիա:Գերմանալեզու բանաստեղծներ
Կատեգորիա:Հաննովերի համալսարանի շրջանավարտներ
Կատեգորիա:Գերմանացի նկարիչներ
Կատեգորիա:Գերմանացի մանկագիրներ
Կատեգորիա:Գերմանացի ինքնակենսագիրներ
Կատեգորիա:Գերմանացի բանաստեղծներ
Կատեգորիա:Գերմանացի գրողներ
Կատեգորիա:Գերմանացի արվեստագետներ
Կատեգորիա:Գերմանալեզու գրողներ
Կատեգորիա:Գերմանացի գրաֆիկներ
Կատեգորիա:Անձինք նամականիշերի վրա
Կատեգորիա:Կոմիքս գրողներ
Էռնեստ Շեփարդ

**Էռնեստ Շեփարդ** (, ), անգլիացի նկարիչ և գրքերի պատկերազարդող։ Հայտնի է Քենեթ Գրեհեմի «Քամին ուռիների մեջ» և հատկապես` Ալան Միլնի «Վինի Թուխ» գրքերի նկարազարդումների համար։ Հատուկ շարքերում պատկերել է մարդակերպ կենդանիների։

## Կյանք և ստեղծագործություն
Առաջին համաշխարհային պատերազմի մասնակից է, 1907 թվականից աշխատել է «Պանչ» ամսագրում՝ երգիծական կերպով լուսաբանելով պատերազմը (միևնույն ժամանակ արժանացել է Մարմական խաչ շքանշանի` պատերազմում իր քաջության համար)։ 1921 թվականից սկսել է աշխատել որպես հաստիքային ծաղրանկարիչ. «Պանչ» ամսագրում աշխատել է մինչև 1953 թվականը։

Միլնին Շեփարդին առաջարկել է «Պանչի» մեկ այլ հաստիքային նկարիչ՝ Է. Լուկասը (1868-1938)։ Սկզբում Միլնը թերահավատորեն էր վերաբերվում իրենց համագործակցության հեռանկարին և Շեփարդին խնդրում է նկարազարդել մանկական բանաստեղծությունների «Երբ մենք շատ երիտասարդ էինք» () ժողովածուն։ Նկարները շատ հաջող համարելով՝ Միլնը պնդում է, որ Շեփարդը նկարազարդի «Վինի Թուխը»։ Արդյունքում Շեփարդը (ինչպես և ինքը՝ Միլնը, և նրա որդին՝ Քրիստոֆեր Ռոբինը) որոշակի հակակրանք ունեին Թուխի հանդեպ՝ համարելով, որ այս պատկերն անարժանորեն ստվերում է նրա մյուս բոլոր գործերը։

Շեփարդի համար որպես Թուխի մոդել ծառայել է ոչ թե Քրիստոֆեր Ռոբինի իրական Վինի Թուխը, այլ իր որդու` Փնթփնթան () անունով արջուկ (ի տարբերություն Վինիի, Փնթփնթանը չի պահպանվել. դրան ոչնչացրել է Շեփարդի շունը)։ 1969 թվականին, Շեփարդի կենդանության ժամանակ, Վիկտորիայի և Ալբերտի թանգարանում կազմակերպվել է «Թուխի» համար նրա նկարազարդումների 300 ուրվագնկարների ցուցահանդես։

Շեփարդը Թուխին նկարել է յուղաներկով։ Այս եզակի նկարը վաճառվել է 2000 թվականին 285 հազար դոլարով և այժմ ցուցադրվում է կանադական Վինիպեգ քաղաքում (Վիննի արջի հայրենիքում, որի պատվին Թուխն ստացել է իր անունը)։

Շեփարդը գրել է երկու ինքնակենսագրական գիրք. Drawn from Memory (1957) և Drawn From Life (1962): Նրա որդի Գրեմը մահացել է 1943 թվականի սեպտեմբերի 21-ին, Երկրորդ աշխարհամարտի ժամանակ, երբ նրա նավը խորտակվել է գերմանական սուզանավի կողմից։ Նրա դուստրը՝ Մերին, նույնպես պատկերազարդող է դարձել և նկարազարդել է Պամելա Թրևերսի «Մերի Փոփինսը»։

## Ծանոթագրություններ

## Արտաքին հղումներ
* Կենսագրությունը classicpooh.net կայքում
* «Մարդը, որ ատում էր Վինի Թուխին», BBC, 6 մարտի, 2006

Կատեգորիա:Անգլիացի նկարիչներ
Կատեգորիա:Բրիտանացի պատկերազարդողներ
Կատեգորիա:Բրիտանացի արվեստագետներ
Կատեգորիա:Առաջին համաշխարհային պատերազմի զինվորականներ
Կատեգորիա:Երկարակյացներ
Լուիզա Աստոն

**Լուիզա Աստոն** (, ), գերմանացի գրող և քաղաքական գործիչ։ Կոչել են «գերմանական Ժորժ Սանդ»։ Նա հայտնի ֆեմինիստ էր, ժողովրդավարության, ազատ սիրո և սեքսուալության պաշտպան և հայտնի է դարձել տղամարդու  հագուստի ցուցադրական կրմամբ։

## Կենսագրություն
Լուիզա Աստոնը ծնվել է 1814 թվականի նոյեմբերի 26-ին Գրինենգեն քաղաքում։

1846 թվականին վտարվել է Բեռլինից՝ հեղափոխական գործիչների հետ շփվելու համար. նա բնակություն է հաստատել Շվեյցարիայում։

1848 թվականին Շլեզվիգում անցկացվող արշավի ընթացքում նա գնաց այնտեղ որպես բուժքույր, և այնուհետև սկսեց խմբագրել հեղափոխական *«Der Freischärler»* թեթրը Բեռլինում։ Այս թերթն արգելված էր, և ինքը՝ Լուիզա Աստոնը, վտարվեց Գերմանիայից։

1850 թվականին ամուսնացել է դոկտոր Էդվարդ Մեյերի հետ։ Երբ վերջինս Ղրիմի պատերազմի ընթացքում որպես բժիշկ գնաց ռուսական բանակ, Լուիզա Աստոնը նրա հետ գնաց Ռուսական կայսրություն և պատերազմից հետո նրա հետ հաստատվեց Խարկով քաղաքում, որտեղ նա բնակվում էր մինչև 1857 թվականը։

Լուիզա Աստոնը մահացել է 1871 թվականի դեկտեմբերի 21-ին Վանգեն քաղաքում։

## Մատենագրություն
* "*Wilde Rosen*" (1846),
* "*Freischärler Reminiscenzen*" (1849),
* "*Revolution und Contrerevolution*" (1849)
* "*Aus dem Leben einer Frau*" (1847)
* "*Lydia*" (1848)

## Ծանոթագրություններ

Կատեգորիա:1814 ծնունդներ
Կատեգորիա:1871 մահեր
Կատեգորիա:Անձինք այբբենական կարգով
Կատեգորիա:Գերմանացի գրողներ
Կատեգորիա:Գերմանացի ֆեմինիստներ
Կատեգորիա:Գերմանիայի քաղաքական գործիչներ
Կատեգորիա:Դեկտեմբերի 21 մահեր
Կատեգորիա:Կանայք պատերազմում
Կատեգորիա:Նոյեմբերի 26 ծնունդներ
Մուխարակ (կղզի)

**Մուխարակ** (), Բահրեյն պետության երկրորդ մեծ կղզին, Բահրեյնից հետո։ Վարչականորեն պատկանում է մուխաֆազե նահանգին։

## Նկարագրություն
Հնում կղզին անվանվում էր *Մոխարեկ:* XIX դարից մինչև 1923 թվականը կղզին եղել է Ալ Խալիֆա դինաստիայի նստավայրը։

Կղզու երկարությունը 18 կիլոմետր է, լայնությունը 5,5 կիլոմետր, մակերեսը կազմում է մոտավոր 56 կիլոմետր քառակուսի և շարունակում է մեծանալ։ Ափամերձ գոտու երկարությունը մոտավոր 50 կիլոմետր է, բարձր կետը գտնվում է ծովի մակերեսից 10 մետր բարձրության վրա։ Բնակչությունը 120 000 մարդ։ Կղզում է տեղակայված երկրի ամենամեծ օդանավակայանը, որի մոտ գտնվում է ռազմաբազա։ Կղզուց մի փոքր հյուսիս-արևելք գտնվում է Ամվաջ արհեստական կղզեխումբը։ Ավելի հյուսիս գտնվում է նույնպես արհեստական կղզեխումբ Դիյար-ալ-Մուխարակը։ «Մեծ կղզուն» միանում է երեք կամուրջներով (), որոնցից մեծը՝  է։

; Կղզու բնակավայրերը

* Մուխարակ (176 583 բնակիչ, 2012 թվականի մարդահամարով)
* 
* Արադ (նախկինում համարվել է առանձին կղզի)
* 
* 
*  
* 
* 

Պատկեր:BahrainInternationalAirport01.jpeg|Բահրեյնի օդանավակայանը
Պատկեր:Bahrain17.JPG| կամուրջ
Պատկեր:AradFort.jpg|Արադա բերդ


## Ծանոթագրություններ

Կատեգորիա:Բահրեյնի կղզիներ
Կատեգորիա:Կղզիներ այբբենական կարգով
Սեյրան Աթեշ

**Սեյրան Աթեշ** (, ), գերմանաբնակ իրավաբան և ֆեմինիստ։

## Կենսագրություն
Ծնվել է Ստամբուլում՝ քրդի ընտանիքում։ Երբ վեց տարեկան էր, Սեյրանի ընտանիքը տեղափոխվել է Գերմանիա։ Նա իրավաբանություն է սովորել Բեռլինի ազատ համալսարանում։ 1997 թվականից զբաղվում է իրավաբանությամբ՝ մասնագիտանալով քրեական և ընտանեկան իրավունքի ոլորտում։ Քաղաքացիական իրավունքի հայտնի ակտիվիստ Աթեշը հայտնի է մուսուլման կանանց և աղջիկների հավասարություն պահանջելու համար։

Ազգային հանրային ռադիոյին 2008 թվականի հունվարին տված հարցազրույցում Աթեշը հայտարարել էր, որ ինքը պետք է թաքնվի իր դեմ ուղղված սպառնալիքների պատճառով։ Մի կոնկրետ միջադեպի ժամանակ նրա և նրա պաշտպանյալի վրա հարձակվել է մի տղամարդ (պաշտպանյալի ամուսինը) դատարանի շենքում՝ վկաների աչքի առաջ, որոնք նախընտրել են չմիջամտել։

Աթեշը բացել է Իբն-Ռուշդ-Գյոթե մզկիթը 2017 թվականին։ Սա Գերմանիայի առաջին «ազատական մզկիթն» է, որտեղ տղամարդիկ և կանայք միասին աղոթում են, և կանայք կարող են ստանձնել իմամի դերը։ Թուրքիայի կրոնական իշխանությունները և Եգիպտոսի Ալ-Աժար համալսարանում գործող խորհուրդը դատապարտեցին նախագիծը, և Աթեշը նորից սպառնալիքներ ստացավ:

2018 թվականին Սեյրան Աթեշը առաջադրվել է Սախարովի մրցանակին, որը շնորհվել է Եվրախորհրդարանի կողմից մարդու իրավունքների գործունեության համար։ Սակայն մրցանակը շնորհվել է Օլեգ Սենցովին։

## Ծանոթագրություններ

Կատեգորիա:1963 ծնունդներ
Կատեգորիա:Ապրիլի 20 ծնունդներ
Կատեգորիա:Ապրող անձինք
Կատեգորիա:Գերմանացի կին գրողներ
Կատեգորիա:Գերմանացի ֆեմինիստներ
Կատեգորիա:Թուրք ֆեմինիստներ
Կատեգորիա:Իսլամական ֆեմինիզմի հետևորդներ
Կատեգորիա:Մուսուլման հասարակական գործիչներ
Կատեգորիա:Ստամբուլ քաղաքում ծնվածներ
Մարինա Բրիլիանտ

**Մարինա Բրիլիանտ** (, ), խորհրդային և ռուս բժիշկ-արյունաբան, ԽՍՀՄ Պետական մրցանակի դափնեկիր` հեմատոլոգիայում ինտենսիվ թերապիայի զարգացման համար (1987)։

## Կենսագրություն
Մարինա Բրիլիանտը ծնվել է 1934 թվականի դեկտեմբերի 23-ին, Մոսկվայում։ Աշխատել է Առողջապահության նախարարության բիոֆիզիկայի ինստիտուտում։ Զբաղվել է սուր ճառագայթային հիվանդությունների բուժմամբ` Անդրեյ Վորոբյովի ղեկավարությամբ։ 1972 թվականին Խորհրդային Միությունում առաջինը սկսել է երեխաների սուր լիմֆոբլաստային լեյկոզի ծրագրային բուժումը, հիվանդների 50 %-ը բուժվել է։

Մասնակցել է Չեռնոբիլի աղետի հետևանքով տուժածների բուժման համար հաջողությամբ կիրառված կենսաբանական դոզիմետրիայի Առաջին համակարգի ստեղծմանը։

Կյանքի մեծ մասը Մարինա Բրիլիանտն աշխատել է Մոսկվայի բժիշկների կատարելագործման կենտրոնական ինստիտուտում՝ հասնելով ավագ գիտաշխատողի աստիճանի։ Մարինա Բրիլիանտը մահացել է 1990 թվականի ապրիլի 21-ին, Մոսկվայում՝ 55 տարեկան հասակում։

## Մրցանակներ
ԽՍՀՄ Պետական մրցանակի դափնեկիր հեմատոլոգիայում ինտենսիվ թերապիայի զարգացման համար։ «Աշխատանքային կարմիր դրոշի» շքանշան` Չեռնոբիլյան վթարի զոհերի բուժման համար։

## Հիմնական հրապարակումներ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* Биография и фотография на сайте blood.ru

Կատեգորիա:20-րդ դարի գիտնականներ
Կատեգորիա:Բժշկական գիտությունների թեկնածուներ
Կատեգորիա:Խորհրդային բժիշկներ
Կատեգորիա:Խորհրդային գիտնականներ
Կատեգորիա:Կին գիտնականներ
Կատեգորիա:Ռուս բժիշկներ
Յուտա Բուրգրաֆ

**Յուտա Բուրգրաֆ** (), գերմանացի կաթոլիկ աստվածաբան, Նավարայի համալսարանի պրոֆեսոր։

## Կենսագրություն
Յուտա Բուրգրաֆը ծնվել է 1952 թվականի հուլիսի 11-ին Գերմանիայի հյուսիսում գտնվող Հիլդեսհայմ քաղաքում գտնվող կաթոլիկ ընտանիքում։ Նա երեք քույրերից երկրորդն է։ Նրա ծնողները բժիշկներ էին։

1960 թվականին մայրը մահացել է։ Հայրը ամուսնացել է մեկ այլ կին բժշկի հետ։ Երեք քույրերը լավ հարաբերություններ են ունեցել երկրորդ մոր հետ։ Ընտանիքը մի քանի անգամ փոխել է իրենց բնակության վայրը։ Հիլդեսհայմից հետո նրանք բնակություն հաստատեցին Ֆրանկֆուրտում, հետագայում Պադդորբանում և, վերջապես, Ռութի շրջանում գտնվող Բոտրոպում, որտեղ Յուտան ստացավ իր բակալավրի աստիճանը Ժամանակակից լեզուների պետական ինստիտուտում։

Ավելի ուշ նա սովորել է բժշկական մանկավարժություն։ Ուսումնական հաստատությունը ավարտելուց հետո նա ստացել է կրթական գործունեության որակավորում հաշմանդամություն ունեցող երեխաների կամ խոսքի խնդիրներ ունեցող երեխաների հատուկ դպրոցներում։

Յուտան դոկտորի աստիճան է ստացել 1979 թվականին Ռայնլանդիայի մանկավարժության համալսարանական դպրոցից (որը այդ ժամանակ  չէր համատեղվում Քյոլնի համալսարանի հետ)։ Իր դիսերտացիայում՝ «Թերապևտիկ մանկավարժության ժամանակակից ծրագրի բաղկացուցիչ մասերը՝ Իլդեգարդ դե Բինչենի և Խուան Լուիս Վիվեսի աշխատություններում, որպես միջնադարի և վերածննդի ներկայացուցիչներ», Յուտան դիմել է թերապիայի մանկավարժական գործընթացի հիմունքներին։ Հինգ տարի անց նա ստացել է Նավարայի համալսարանից աստվածաբանության դոկտորի կոչման (1984)՝ ստանալով արտակարգ մրցանակ իր ատենախոսության համար։

Հոգեբանության դիսերտացիան պաշտպանելուց հետո Յուտան վերադառնում է Գերմանիա, որտեղ դառնում է կրթական ասոցիացիայի կառավարման մարմնի անդամ (1984-1994) Fördergemeinschaft für Schulen in freier Trägerschaft- ում՝ նվիրված դպրոցների զարգացմանը։

1989 թվականին տեղափոխվել է Նիդեռլանդների Կերկրադե քաղաք, որտեղ աշխատել է որպես ուսուցիչ՝ Ակադեմիական միջազգային ինստիտուտի մարդաբանության ամբիոնում (1989-96)։

1996 թվականից բնակություն է հաստատել Պամպլոնայում, որտեղ լինում է դոգմատիկ աստվածաբանության և էկումենիկ աստվածաբանության դոցենտ Նավարայի համալսարանի աստվածաբանության ֆակուլտետում (1996-1999)։ 1999 թվականից մինչև մահը եղել է Նավարայի համալսարանի աստվածաբանության ֆակուլտետի դոգմատիկ աստվածաբանության և էկումենիկ աստվածաբանության դոցենտ։ Այնտեղ նա հետազոտություններ է իրականացնում տարբեր աստվածաբանական բաժիններում՝ ստեղծագործության աստվածաբանություն, էկումենիկ աստվածաբանություն և ֆեմինիստական աստվածաբանություն։

***Նրա հետազոտական գծերը կարելի է խմբավորել երկու բլոկի.***

1. Կանանց թեմատիկայի աստվածաբանական հիմնավորումը։ Ֆեմինիզմը և ֆեմինիստական աստվածաբանությունը, կինը ընտանիքում, հասարակության մեջ և եկեղեցում, և, ի վերջո, Սուրբ Թերեզա Ավիլի և XVI դարի հոգևոր աստվածաբանությունը։

2. Համակարգված աստվածաբանության առանձնահատուկ հարցեր, որոնք բաղկացած են հինգ հարցից՝ աստվածաբանության բնույթ և եղանակ, ստեղծման և մարդաբանության աստվածաբանություն, էկումենիկ աստվածաբանություն, բարեգործների կոչումն ու առաքելությունը և Հանս Ուր ֆոն Բալթազարարի եկեղեցականություն։

## Ծանոթագրություններ

Կատեգորիա:1952 ծնունդներ
Կատեգորիա:2010 մահեր
Կատեգորիա:Գերմանացի աստվածաբաններ
Կատեգորիա:Գերմանացի գրողներ
Կատեգորիա:Գերմանացի ֆեմինիստներ
Կատեգորիա:Հուլիսի 11 ծնունդներ
Կատեգորիա:Նոյեմբերի 5 մահեր
Էլիպսոիդ

[400px|thumb|<math>{x^2 \over a^2}+{y^2 \over b^2}+{z^2 \over c^2}=1</math><br /> հավասարումով էլիպսոիդի օրինակներ,
''[գնդային մակերևույթ* (վերևից, a=b=c=4),<br />
*պտտման էլիպսոիդ* (ներքևից ձախ, a=b=5, c=3),<br />
*եռանցքային* էլիպսոիդ (ներքևից աջ, a=4.5, b=6, c=3)]]
[[Պատկեր:Gnuplot ellipsoid.svg|right|thumb|Պտտման էլիպսոիդ]]
*'Էլիպսոիդ**, եռաչափ տարածության մեջ մակերևույթ, որը ստացվում է երեք փոխուղղահայաց առանցքների երկայնքով [[Գունդ|գնդի]] դեֆորմացիայով։ Էլիպսոիդի կանոնական հավասարումը [[Դեկարտյան կոորդինատների համակարգ|դեկարտյան]] կոորդինատներով, որոնք համապատասխանում են էլիպսոիդի դեֆորմացիայի առանցքներին.

: <math>\frac{x^2}{a^2}+\frac{y^2}{b^2}+\frac{z^2}{c^2}=1,</math> որտեղ <math>a, b, c</math>-ն՝ կամայական դրական թվեր են։
A, b, c-ի մեծությունները կոչվում են էլիպսոիդի ''կիսաառանցքներ''։ Էլիպսոիդն իրենից ներկայացնում է երկրորդ կարգի մակերեսների հնարավոր ձևերից մեկը։

Այն դեպքում, երբ կիսաառանցքների զույգն ունի նույն երկարությունը, էլիպսոիդը կարող է ստացվել [[էլիպս]]ի իր առանցքներից մեկի շուրջ պտույտից։ Նման էլիպսոիդը անվանում են **պտտման էլիպսոիդ**։

Էլիպսոիդն [[Երկիր]] մակերևույթի ավելի վառ օրինակ է, քան՝ [[գունդ]]ը։

Էլիպսոիդի պարամետրական հավասարումն է.
: <math>\begin{align}
x&=a\sin(\theta)\cos(\varphi),\\
y&=b\sin(\theta)\sin(\varphi),\\
z&=c\cos(\theta),\end{align}\,\!</math>

որտեղ
: <math>
0 \le \theta \le \pi,
\qquad
0 \le \varphi < 2\pi:
</math>

Պտտման էլիպսոիդի մակերևույթի մակերեսն է.
: <math>S = 4 \pi b^2 \left( 1 + \frac{2}{3}e^2 + \frac{3}{5}e^4 + \frac{4}{7}e^6 + ... + \frac{k+1}{2k+1}e^{2k} + ...  \right):</math>

Տարրական ֆունկցիաներով՝
: <math>S_{\rm oblate} =  2\pi a^2\left(1+\frac{1-e^2}{e}\mathrm{arth}\,e\right)
\quad\mbox{,}\quad e^2=1-\frac{c^2}{a^2}\quad(c<a), </math>
: <math>S_{\rm prolate} =  2\pi a^2\left(1+\frac{c}{ae}\sin^{-1}e\right)
\quad\qquad\mbox{,}\;\quad e^2=1-\frac{a^2}{c^2}\quad(c>a), </math>

''Oblate, prolate'' համապատասխանաբար սեղմում և ձգում։

**Էլիպսոիդ*' է կոչվում նաև էլիպսոիդի մակերևույթով սահմանափակված մարմինը։ Էլիպսոիդի ծավալն է.

: <math>V = \frac{4}{3} \pi abc:</math>

<gallery>
ProlateSpheroid.png|Ձգման պտտման էլիպսոիդ
OblateSpheroid.PNG|Սեղման պտտման էլիպսոիդ
Constructie_ellipsoïde.gif|Սեղման պտտման էլիպսոիդն ու իր կազմիչ գիծը
Triaxial Ellipsoid.jpg|Տարբեր երկարությամբ կիսառանցքներով եռառանցք էլիպսոիդի
</gallery>

== Ծանոթագրություններ ==


== Գրականություն ==
* 
* *Киселёв В. Ю., Пяртли А. С., Калугина Т. Ф.'', Высшая математика. Первый семестр / интерактивный компьютерный учебник.

Կատեգորիա:Երկրաչափական պատկերներ
Կատեգորիա:Մակերևույթներ
Վիլյանի

**Վիլյանի** (), քաղաք Լատվիայի արևելքում, Վիլյանիի շրջանի և Վիլյանիի գավառակի վարչական կենտրոնը։ Գտնվում է Մալթա գետի ափին։ Գտնվում է Ռեզեկնե քաղաքից մոտ 29 կմ հեռավորության վրա։

Խորհրդային տարիներին քաղաքը Ռեզեկնեի շրջանի Ռադոպոլի գյուղական խորհրդի կենտրոնն էր։

## Բնակչություն
2011 թվականի Լատվիայի մարդահամարի տվյալներով՝ քաղաքի 3420 բնակիչներից ռուսները կազմել են 49,75% (1596 մարդ), լատիշները՝ 46,66% (1497 մարդ), բելառուսները՝ 1,12% (36 մարդ), լեհերը՝ 1,03% (33 մարդ), ուկրաինացիները՝ 0,81% (26 մարդ)։

## Տրանսպորտ
### Ավտոճանապարհներ
Վիլյանիի միջով անցնում է A 12 մայրուղին՝ Եկաբպիլս-Ռեզեկնե- Լուձա- Ռուսաստանի սահմանը (Տերեխովա), որը հանդիսանում է  եվրոպական երթուղու մասը։

Վիլյանիի համար հարմար են P 58՝ Վիլյանի-Պրեյլի և P 59` Վիլյանի- Ռուժինա-Մալթա շրջանային ավտոճանապարհները։

### Միջքաղաքային ավտոբուսային սպասարկում
Հիմնական երթուղիներն են՝ Վիլյանի- Եկաբպիլս- Պլավինյաս- Ռիգա, Վիլյանի- Մադոնա- Պլյավինյաս- Ռիգա, Վիլյանի- Մադոնա- Ցեսիս, Վիլյանի- Ռեզեկնե- Լուձյա, Վիլյանի- Մալթա, Վիլյանի- Պրեյլի- Դաուգավպիլս։

## Քույր քաղաք
*  Գլուբոկոե, Բելառուս
## Ծանոթագրություններ

## Արտաքին հղումներ
* Официальный сайт Вилянского края 
* Информация о городе на туристическом портале mesta.lv
* Информация о городе в топонимической базе данных

Կատեգորիա:Լատվիայի քաղաքներ
Կատեգորիա:1928 թվականին հիմնադրված բնակավայրեր
Կատեգորիա:Լատվիայի բնակավայրեր
Օրֆեում (թատրոն, Գզիրա)

**Օրֆեում թատրոն** (), Մալթայի Հանրապետության Գզիրա քաղաքում գտնվող կառույց, որի նախագծերը 1932 թվականին պատրաստել է մալթացի ճարտարապետ Հարոլդ Ջ. Բորգը, իսկ շինարարական աշխատանքները ղեկավարել է Ֆելիքս Գերադան, որն իր անվան ու ազգանվան առաջին տառերը՝ **FG**, փորագրել է տվել շենքի ճակատին։ Շենքը կառուցվել է, որպեսզի ծառայի որպես կինոթատրոն, սակայն օգտագործվել է նաև համերգների և թատերական ու օպերային ներկայացումների համար։

Կառույցի ճարտարապետության վրա զգացվում է *Art Nouveau* ոճի և իսպանական ճարտարապետության որոշ տարրերի ազդեցությունը։

## Հիշարժան կատարումներ
Թատրոնում ելույթներով հանդես են եկել հանրահայտ մի շաք կատարողներ։

1950 թ. մարտի 24-25 - իտալացի տենոր Տիտո Շիպան (*Tito Schipa*), մի քանի շաբաթ անց՝ Մարիա Կանիլյան (*Maria Caniglia*)՝ մալթացի անվանի երգիչներ *Օրեստ Կիրկոպ*ի և *Պաուլ Աշիակ*ի երգակցությամբ

1953 թ. հուլիսի 10 - Թագավորական նավատորմի նվագախմբի համերգը՝ դիրիժոր սըր Մալքոլմ Սարջենթի ղեկավարությամբ

1954 թ. մայիսի 29-30 - իտալացի երգիչ Կլաուդիո Վիլլայի համերգները

1955 թ. տենոր Լուչիանո Տայոլին հինգ համերգ է տվել։

1958 թ. հունիսին Դոմենիկո Մոդունիոն հանդես է եկել համերգային ճոխ ծրագրով՝ կատարելով նաև *Nel blu dipinto di blu* երգը։

1990-ական թվականների կեսերին թատրոնում կազմակերպվել է առաջին տարերային, ինքնաբուխ-հանպատրաստից *pride party*-ն, որին որոշ ժամանակ անց միջամտել է ոստիկանությունը

Black Sabbath աշխարհահռչակ երաժշտախումբը համերգ է տվել *Orpheum Theatre*-ում 1995 թ. օգոստոսի 25-ին։

## Ծանոթագրություններ

## Արտաքին հղումներ
* Black Sabbath live at the Orpheum Theatre, 25 August 1995

Կատեգորիա:Արվեստ
Կատեգորիա:Թատրոն
Կատեգորիա:Ճարտարապետություն
Կատեգորիա:Մալթայի արվեստ
Նեյթան Բեյքեր

**Նեյթան Բեյքեր** (, ), անգլիացի ֆուտբոլիստ, «Բրիստոլ Սիթի» ակումբի պաշտպան։

## Ակումբային կարիերա
### «Աստոն Վիլա»
Բիրմինգհեմի «Աստոն Վիլլա» ակումբի սան է։

2009 թվականի հոկտեմբերից մինչև 2010 թվականի հունիս վարձավճարով հանդես է եկել «Լինքոլն Սիթիում»։ Անցկացրել է 18 խաղ երկրորդ լիգայում (Անգլիայի ֆուտբոլային լիգայի համակարգի 4-րդ մակարդակ)։

«Վիլլայի» մեծահասակների թիմում նորամուտը կատարել է 2011 թվականի հունվարի 25-ին ԱՊԼ-ի (անգլիական ֆուտբոլի բարձրագույն դիվիզիոն) 18-րդ տուրի՝ «Ուիգանի» դեմ խաղում (2:1)։ Ընդհանուր առմամբ առաջնության 2010/11 մրցաշրջանում անցկացրել է 4 խաղ։

2011 թվականի նոյեմբերից մինչև 2012 թվականի հունվար վարձավճարով խաղացել է «Միլլուոլ» ակումբում։ Անցկացրել է 6 խաղ Չեմպիոնշիփում (Անգլիայի ֆուտբոլային լիգայի 2-րդ մակարդակ)։ «Վիլլայի» կազմում ԱՊԼ-ի մրցաշրջանի ընթացքում անցկացրել է 9 խաղ։

2012/13 մրցաշրջանում անցկացրել է 26 խաղ առաջնությունում։ Չեմպիոնշիպի 2013/14 մրցաշրջանում անցկացրել է 30 խաղ։ Չեմպիոնշիպի 2014/15 մրցաշրջանում անցկացրել է 11 խաղ։

2015/16 մրցաշրջանում վարձավճարով խաղացել է «Բիստոլ Սիթիում»։ Չեմպիոնշիպում անցկացրել է 36 խաղ և խփել է 1 գոլ։ Այդ ժամանակ, «Աստոն Վիլլան» զբաղեցրել է Պրեմիեր լիգայի 20-րդ տեղը և դուրս է մնացել Չեմպիոնշիպից։

2016/17 մրցաշրջանում Բիրմինգհեմի կազմում անցկացրել է 32 խաղ և Չեմպիոնշիպում խփել է 1 գոլ։

### «Բրիստոլ Սիթի»
2017 թվականի ամռանը տեղափոխվել է «Բրիստոլ Սիթի»։

## Կարիերան հավաքականում
Անգլիայի մինչև 19 տարեկանների հավաքականի կազմում մասնակցել է 2010 թվականի Եվրոպայի առաջնությանը՝ մասնակցելով 3 խաղի։

Անգլիայի երիտասարդական հավաքականի կազմում մասնակցել է 2011 թվականի աշխարհի առաջնությանը, որտեղ անցկացրել է 4 խաղ։

## Ծանոթագրություններ

## Արտաքին հղումներ
* Ֆուտբոլիստի էջը «Բրիստոլ Սիթիի» պաշտոնական կայքում 
* Խաղացողի վիճակագրությունը
* 
* 
* Ֆուտբոլիստի էջը soccerway.com կայքում
* Ֆուտբոլիստի էջը ՖԱ-ի կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Միլուոլի ֆուտբոլիստներ
Յուլիան Ֆիլիպեսկու

**Յուլիան Ֆիլիպեսկու** (, ), ռումինացի ֆուտբոլիստ, պաշտպան։

## Կարիերա
### Ակումբային
Խաղացել է հինգ երկրների ֆուտբոլային ակումբներում՝ «Ստյաուա», «Գալատասարայ», «Ռեալ Բետիս», «Ցյուրիխ», «Դույսբուրգ»։

### Հավաքականում
Յուլիան Ֆիլիպեսկուն Ռումինիայի ազգային հավաքականում նորամուտը նշել է 1996 թվականին՝ մասնակցելով Հարավսլավիայի դեմ խաղին։ Մասնակցել է 1998 թվականի աշխարհի առաջնությանը և 1996 և 2000 թվականների Եվրոպայի առաջնություններին։ Միջազգային կարիերան ավարտել է 2003 թվականին՝ ընդհանուր առմամբ հավաքականի կազմում անցկացնելով 52 խաղ և խփելով մեկ գոլ։

## Ձեռբերումներ
** Ստյաուա**

* Ռումինիայի Չեմպիոն - 1992/93, 1993/94, 1994/95, 1995/96, 1996/97
* Ռումինիայի Գավաթի դափնեկիր - 1995/96
* Ռումինիայի Սուպերգավաթի դափնեկիր - 1993/94, 1994/95։

** Գալատասարայ**
* Թուրքիայի չեմպիոն - 1997/98, 1998/99
* Թուրքիայի Գավաթի դափնեկիր - 1998/99

** Ցյուրիխ**
* Շվեյցարիայի չեմպիոն - 2005/06
* Շվեյցարիայի Գավաթի դափնեկիր - 2004/05

## Ծանոթագրություններ

## Արտաքին հղումներ
* Վիճակագրությունը ''romaniansoccer.ro''-ում

Կատեգորիա:Բունդեսլիգայի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցյուրիխի ֆուտբոլիստներ
Ներքին Տանձիկ

**Ներքին Տանձիկ**, հայկական ավերված բնակավայր ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։ Եղել է միջին մեծության գյուղ։

## Տեղադրություն
Ներքին Տանձիկ գյուղը գտնվել է Արփա գետի ստորին հոսանքում՝ Ուլյա Նորաշեն գյուղից 5-6 կմ հեռու դեպի ձորն ի վեր։ Տեղակայված է եղել խոր ձորի մեջ։

## Պատմություն
Ներքին Տանձիկ բնակավայրն ունի բազմադարյա պատմություն։ Եղել է մ․թ․ա․ 2-րդից 1-ին հազարամյակներով թվագրվող Արբա և Սանդուզան հայտնի բերդերի միջև։ Հանդիսացել է Հին Հայաստանի Շարուրի հարթավայրից դեպի Սևանի ավազան բարձրացող կարևոր ճանապարհի վրա։

### Պատմամշակութային հուշարձաններ
Լինելով կարևորագույն ճանապարհի վրա՝ գյուղն ունեցել է բերդ, ինչպես նաև այլ հուշարձաններ, որոնց հետքերը դեռևս խորհրդային ժամանակներում նկատելի էին բնակավայրի հարավարևելյան և հարավարևմտյան կողմի լեռնագագաթներին։

## Բնակչություն
Գյուղում ապրել են հայեր, ովքեր տեղահան են արվել 19-րդ դարի կեսերին։

## Տես նաև
* Վերին Տանձիկ

## Ծանոթագրություններ

Կատեգորիա:Շարուրի շրջանի բնակավայրեր
Samsung Galaxy A20

**Samsung Galaxy A20**, Samsung Electronics ընկերության սմարթֆոն, ներկայացվել է 2019 թվականի մարտի 18-ին Ռուսաստանում։ Սարքը մտնում է Samsung Galaxy A շարքի մեջ։ Մոդելի կարգախոսն է «ռացիոնալ ընտրություն»։

## Տեխնիկական բնութագրեր
* Կորպուսի նյութեր՝ պլաստիկ (Glasstic), Corning Gorilla Glass 3
* Օպերացիոն համակարգ՝ Android 9,0 (Pie) + OneUI 1:x
* SIM՝ երկու nano-SIM
* Էկրան՝ 6,4 անկյունագիծ, 720x1520 կետի թույլտվություն, 19,5:9, ppi 268
* Պրացեսոր՝ ութնյամիջուկային Exynos 7884
* Գրաֆիկա՝ Mali G71 
* Օպերատիվ հիշողություն՝ 3 ԳԲ
* մշտական_հիշողություն ՝ 32 ԳԲ (հասանելի է 21,7 ԳԲ)
* Լրացուցիչ հիշողություն՝ microSD մինչև 512 ԳԲ
* Միացուցիչներ՝ USB Type C (USB 2.0)
* Հիմնական տեսախցիկ՝ կրկնակի, 13mp + 5MP, LED լուսավորում, 1080p վիդեո
* Առջևի տեսախցիկ՝ 8 Մպ, f/2.0, bokeh
* Ցանցեր՝ 2G/3G/4G
* Ինտերֆեյսներ՝ Wi-Fi b/g/n, Bluetooth 5.0
* Նավիգատր՝ GPS, ԳԼՈՆԱՍ
* Մարտկոց՝ 4000 միլիամպեր, վիդեո դիտելու ռեժիմ մինչև 21 ժամ
* Չափսեր՝ 158,4 x 74,7 x 7,8 մմ
* Քաշը՝ 169 գ

## Ծրագրային ապահովում
Galaxy A20-ն աշխատում է Android Pie (9.0) օպերացիոն համակարգով, oneui 1x. ֆիրմային թաղանթով։ Նույն համադրությունը օգտագործվում է Ա սերիայի բոլոր սարքերում։

Մոդելում բացակայում է Always On Display ֆունկցիան։

Մուտքի պաշտպանությունը ապահովվում է դեմքի սկանավորմամբ։ Samsung Pay մուտք գործելիս օգտագործվում է մատնահետքի սկաները։

Մոդելում չի գործում Bixby ձայնային օգնականի ծառայությունը։

## Վաճառք
2019 թվականի մարտի 18-ին Ռուսաստանում տեղի ունեցավ Galaxy A20-ի ցուցադրությունը, որը աշխարհում առաջինն էր այդ մոդելի համար։ Սմարթֆոնի արժեքը վաճառքի նախնական պահին կազմում էր 13 990 ռուբլի, այնուհետև արժեքը սկսեց նվազել և օգոստոսին հաղթահարեց 11 000 ռուբլու նշագիծը։

Ռուսական վաճառքում Galaxy A20-ը ներկայացված է չորս գունային տարբերակներով՝ սև, կապույտ, կարմիր և ոսկեգույն։

GSMArena ռեսուրսը մի քանի անգամ Galaxy A20-ը ներառել է շաբաթվա ամենահայտնի սմարթֆոնների տասնյակում, առավել հաճախ մոդելը զբաղեցրել է 9-րդ տեղը։

## Ծանոթագրություններ

## Արտաքին հղումներ
* 

Կատեգորիա:Անդրոիդ
Կատեգորիա:Բջջային տեխնոլոգիա
Կատեգորիա:Սամսունգ
Սուրբ Եկատերինա (նկար)

**«Սուրբ Եկատերինա»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1857 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։

Սուրբ Եկատերինայի կերպարը մեկ անգամ չէ, որ գրավել է Ռոսսետտիի ուշադրությունը։ Այսպես, դեռևս 1849 թվականին նկարիչը նրա մասին գրել է սոնետ։ «Սուրբ Եկատերինան» դարձել է փաստացիորեն Ռոսսետտիի միակ լիարժեք ավարտված աշխատանքը, որն այդ շրջանում նկարել է յուղաներկով։ Այդ ժամանակ նկարիչը նախընտրել է աշխատել ջրաներկով՝ ստեղծելով և վաճառելով այդ տեխնիկայով արված բազմաթիվ նկարներ։ Այդ կտավում պատկերված են նկարիչ և բնորդուհի, որը կեցվածք է ընդունել սուրբ Եկատերինայի կերպարի համար։ Կինը ձեռքում պահում է արմավենու ճյուղ, որը մարտիրոսության խորհրդանիշն է, և անիվ՝ խոշտանգման գործիք, որի վրա նա սպանվել է (անգլերենում այն կոչվում է *Catherine wheel*)։ Հետին պլանում նկարչի օգնականներն անում են սուրբ Սեբաստիանի կերպարի էսքիզը, որի մարտիրոսման ճակատագիրը նման է Եկատերինային։ Նկարի վառ շողացող գույները և սեղմված տարածությունը հիշեցնում են միջնադարյան մանրանկարչության և ապակենկարի նկարազարդումները։

Այդ նկարի համար բնորդուհի է եղել նկարչի կին Էլիզաբեթ Սիդալը։ «Սուրբ Եկատերինա» նկարը ստեղծվել է քննադատ Ջոն Ռասկինի պատվերով, սակայն հետագայում նա հրաժարվել է դրանից։ Ռոսսետտիին հասցեագրված նամակներում նա սկզբում խնդրել է ավարտել նկարը որքան հնարավոր է շուտ և խոստացել է կանխիկ վճարել դրա համար, իսկ ավելի ուշ նամակում ընդհանուր առմամբ նկարը բնութագրել է որպես «անհեթեթություն», իսկ սուրբ Եկատերինայի կերպարը՝ «կոպիտ և հիմար»։ Նկարչի եղբայրը՝ Ուիլյամ Մայքլ Ռոսսետտին, ենթադրել է, որ հնարավոր է Ռասկինը դժգոհ է եղել նրանից, որ նկարչի հագուստը չափազանց շքեղ է և նման չի նրան, ինչ նա կրել է աշխատելիս, ինչպես նաև այն, որ քննադատը հետաքրքրվել է Ռոսսետտիի մեկ այլ աշխատանքով, որտեղ պատկերված է եղել Մարիամ Մագդաղենացին։ Ռասկինը հրաժարվել է «Սուրբ Եկատերինայից» հօգուտ այս աշխատանքի։

## Ծանոթագրություններ

Կատեգորիա:1857 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Թեյթ բրիտանական պատկերասրահի նկարներ
Պիա դե Տոլոմեի

**«Պիա դե Տոլոմեի»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1868 թվականին։ Ներկայումս նկարը գտնվում է Սփենսերի պատկերասրահում։ Նկարի համար բնորդուհի է ծառայել Ջեյն Մորիսը։

## Տեղեկություն նկարի մասին
Նկարն ստեղծվել է նկարչի և բնորդուհի Ջեյն Մորիսի՝ նկարիչ Ուիլյամ Մորիսի կնոջ երկարատև սիրավեպի սկզբում։ Որպես սյուժե ընտրվել է Դանթե Ալիգիերիի «Աստվածային կատակերգության» Քավարանի թեման։ Պիա դե Տոլոմեին կին է, որն ուղարկվում է մեկուսացման և թունավորվում է ամուսնու կողմից։ Ռոսսետտին ցանկացել է ցույց տալ, որ Ուիլյամ Մորիսը նույն ձևով գերի է պահել իր կնոջը։ Նույնը նա արտահայտել է և ավելի ուշ ժամանակաշրջանի «Պրոզերպինա» աշխատանքում։ Ռոսսետտին կյանքի ընթացքում պատկերել է Ջեյնին Պրոզերպինայի, Գվինևրայի և Դեզդեմոնայի կերպարներում՝ կանայք, որոնք գտնվել են իրենց ամուսինների իշխանության տակ։

Ինչպես Ռոսսետտիի ստեղծած բազմաթիվ նկարներում, Ջեյն Մորիսը պատկերված է համամասնությունների չափազանցված աղավաղումներով։ Մասնավորապես Պիա դե Տոլոմեի պարանոցը դիտավորյալ մեծացված է։ Նկարիչը նաև փոխել է մոդելի բնական, մուգ շագանակագույն մազերը կարմրագույնի, ինչպես նկարչի մահացած կնոջ՝ Էլիզաբեթ Սիդալինը։

## Ծանոթագրություններ

## Գրականություն
* Hilto, Timoth (1970). *The Pre-Raphelites*. London: Thames and Hudson, New York: Abrams.
* Ash, Russell. (1995) *Dante Gabriel Rossetti*. London: Pavilion Books.
* Todd, Pamela (2001). *Pre-Raphaelites at Home*, New York: Watson-Giptill Publications.
* Doughty, Oswald. (1949) *A Victorian Romantic: Dante Gabriel Rossetti*  London: Frederick Muller.
* Surtees, Virginia. (1971) *Dante Gabriel Rossetti*. 2 vols. Oxford: Clarendon Press.
* Treuherz, Julian. Prettejohn, Elizabeth, and Becker, Edwin (2003) *Dante Gabriel Rossetti*. London: Thames & Hudson.

## Արտաքին հղումներ

* The Rossetti Archive
* Birmingham Museums and Art Gallery's Pre-Raphaelite Online Resource 
* Spencer Museum of Art, Kansas

Կատեգորիա:1868 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Կատեգորիա:Աստվածային կատակերգություն